Diari Oficial de la Generalitat Valenciana


Sumari del DOGV 3720, del 30-03-2000 (2000/2174)

RESOLUCIÓ de 28 de febrer de 2000, de la Direcció General d'Ordenació i Innovació Educativa i Política Lingüística per la qual s'establixen les característiques, el procediment i els terminis per a la determinació dels centres docents públics i del professorat tutor per a la realització de la fase pràctica del curs conduent a l'obtenció del Certificat d'Aptitud Pedagògica (CAP) a la Comunitat Valenciana a partir del curs 2000-2001.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2000/02/28/(1)/dof/vci/html**

### Dades del document

Número de DOGV
:   3720

Data del DOGV
:   30-03-2000

Secció del DOGV
:   I. DISPOSICIONS GENERALS

Número del document
:   2000/2174


Data del document
:   28-02-2000

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

 Descriptors 

:   * legislació
    * centre d'ensenyament
    * ensenyament públic
    * personal docent
    * pràctiques de formació

RESOLUCIÓ de 28 de febrer de 2000, de la Direcció General d'Ordenació i Innovació Educativa i Política Lingüística per la qual s'establixen les característiques, el procediment i els terminis per a la determinació dels centres docents públics i del professorat tutor per a la realització de la fase pràctica del curs conduent a l'obtenció del Certificat d'Aptitud Pedagògica (CAP) a la Comunitat Valenciana a partir del curs 2000-2001. [2000/M2174]
  
El Reial Decret 1.692/1995, de 20 d'octubre (BOE 9 de novembre) pel que es regula el Títol Professional d'Especialització Didàctica, en la seua disposició transitòria primera establix que les administracions educatives podran seguir organitzant els ensenyaments conduents a l'obtenció del Certificat d'Aptitud Pedagògica (CAP) expedits pels instituts de Ciències de l'Educació, a l'empara d'allò que s'ha disposat en l'article 102.2.b de la Llei 14/1970, de 4 d'agost, General d'Educació i Finançament de la Reforma Educativa, amb valor equivalent al Títol Professional d'Especialització Didàctica.
  
El Reial Decret 173/1998, de 16 de febrer (BOE 17 de febrer), al modificar el calendari d'aplicació de la nova ordenació del sistema educatiu, en el seu número 25, reformula la disposició addicional setena del Reial Decret 986/1991, de 14 de juny, pel que s'aprova el calendari d'aplicació de la nova ordenació del sistema educatiu, ampliant fins al curs 2001-2002 esta situació transitòria.
  
Conseqüentment, la Direcció General d'Ordenació i Innovació Educativa i Política Lingüística, des del curs 1997-1998 ha publicat anualment la convocatòria del curs conduents a l'obtenció del Certificat d'Aptitud Pedagògica (CAP). La Resolució de 8 de juliol de 1998 (DOGV 27.07.1998) mantindrà la seua vigència fins a la substitució del CAP pel nou títol professional.
  
No obstant això, simultàniament i durant esta etapa transitòria, convé definir alguns aspectes corresponents a la realització de la fase pràctica dels citats cursos, al produir-se situacions noves en el procés d'implantació generalitzada dels ensenyaments regulats per la Llei Orgànica 1/1990 de 3 d'octubre, d'Ordenació General del Sistema Educatiu (LOGSE), en incloure's nous ensenyaments i noves especialitats del Professorat d'Educació Secundària, regulades respectivament pels corresponents Decrets de Currículum i pels Reials Decrets d'especialitats del professorat d'Educació Secundària (RD 1.701/1991 de 29 de novembre (BOE 02.12.1991) pel que s'establixen especialitats del Cos de Professors d'Educació Secundària, s'adscriuen a ells els professors corresponents del dit cos i es determinen les àrees i matèries que haurà d'impartir el professorat respectiu, Reial Decret 1.635/1995, de 6 d'octubre (BOE 10 d'octubre) pel que s'adscriu el professorat dels cossos de Professors d'Educació Secundària i de Professors Tècnics de Formació Professional a les especialitats pròpies de la formació professional específica i Reial Decret 777/1998, de 30 d'abril (BOE 8 de maig) pel que es desenrotllen determinats aspectes de l'ordenació de la formació professional en l'àmbit del sistema educatiu)
  
Per això, i amb l'objecte de facilitar a l'alumnat la realització de la fase pràctica del curs conduent a l'obtenció del CAP, als centres de la Generalitat Valenciana que impartisquen els ensenyaments més concordes amb les diferents especialitats, així com per a facilitar la col·laboració com a tutors en la dita fase del professorat d'Educació Secundària, més idoni, en virtut de les competències que em conferix l'article 17, 11 del Decret 86/1999, de 30 de juliol, del Govern Valencià, resolc:
  
Primer
  
La fase pràctica del curs conduent a l'obtenció del Certificat d'Aptitud Pedagògica (CAP) es desenrotllarà als Instituts d'Educació Secundària, dependents de la Generalitat Valenciana, en els que s'impartisquen ensenyaments d'Educació Secundària Obligatòria, Batxillerat i Formació Professional Específica.
  
Excepcionalment podrà, així mateix realitzar-se en:
  
a) Centres privats concertats degudament autoritzats per a impartir els citats ensenyaments, i
  
b) Servicis de suport escolar, tal com ho establix el punt vint-i-sis de la resolució de 25 de juny de 1999 (DOGV 30.06.1999) de la Secretaria General i de les direccions generals de Centres Docents, d'Ordenació i Innovació Educativa i Política Lingüística i de Personal, per la que es dicten instruccions en matèria d'ordenació acadèmica i d'organització de l'activitat docent als Instituts de Secundària, que durant el curs 1999-2000, impartisquen ensenyaments d'Educació Secundària Obligatòria, Batxillerat (LOGSE) i ensenyaments en extinció de BUP, COU i Formació Professional.
  
Segon
  
De les 100 hores mínimes, previstes per a la realització d'esta fase pràctica, 50 hores com a mínim, es dedicaran a la realització tutoritzada de pràctiques. Les 50 restants es dedicaran a la preparació personal, anàlisi i valoració de les pràctiques realitzades; a l'assistència i participació en reunions de treball dels òrgans de coordinació docent dels Instituts on es realitzen les pràctiques i a l'elaboració de la memòria final que l'alumnat ha de realitzar al finalitzar la fase pràctica i entregar al professor/a tutor/a, per al seu trasllat a la corresponent universitat.
  
Tercer
  
La selecció dels Instituts d'Educació Secundària, on van a realitzar-se les pràctiques, i la determinació del professorat tutor de l'alumnat es realitzarà d'acord amb el següent procediment i terminis, a partir del curs 2000-2001:
  
1. Abans del dia 10 d'octubre els directors dels Instituts, centres o Servicis de suport escolar interessats en la realització de la fase pràctica, remetran a la Direcció General d'Ordenació i Innovació Educativa i Política Lingüística, una sol·licitud de col·laboració. La dita sol·licitud inclourà la relació del professorat interessat, d'acord amb els aspectes indicats en la fitxa que figura en l'annex d'esta resolució. Ara bé, amb el fi de simplificar i agilitzar els mecanismes d'inscripció del professor tutor, esta es pot realitzar també a través d'Internet, en la pagina web (http://www.cult.gva.es/cap) que esta Direcció General ha disposat a l'efecte
  
2. Abans del 20 d'octubre, cada universitat traslladarà a la Direcció General d'Ordenació i Innovació Educativa i Política Lingüística la relació definitiva de l'alumnat matriculat amb indicació de l'especialitat per què opta i la localitat o localitats en què desitja realitzar la fase pràctica.
  
3. La Direcció General d'Ordenació i Innovació Educativa i Política Lingüística realitzarà l'adscripció provisional de l'alumnat als professors tutors abans del 15 de novembre i traslladarà la relació provisional a les universitats per a informació de l'alumnat. Els alumnes i alumnes podran sol·licitar una nova adscripció o una permuta en el termini de 10 dies hàbils posteriors a la publicació de la dita relació provisional. La relació definitiva serà comunicada a l'alumnat abans del 20 de desembre i al professorat tutor abans del 20 de gener.
  
5. En els successius cursos acadèmics se seguirà el mateix procediment i els mateixos terminis per a proposar nous centres i professors de noves especialitats.
  
Quart
  
1. A l'institut, centre o servici de suport escolar en el que es realitze la fase pràctica, cada alumne o alumna comptarà amb un professor/a tutor/a, que serà professor d'Educació Secundària.
  
2. Cada professor/a tutor/a atendrà simultàniament un màxim de 5 alumnes, que realitzaran les activitats indicades en l'apartat segon de la present resolució.
  
3. Cada professor/a tutor/a elaborarà un acta o informe final en el que farà constar les característiques de la fase pràctica, les circumstàncies de la seua realització, la valoració individualitzada de l'exercici docent realitzat per l'alumnat en pràctiques, així com la revisió critica del plantejament desenrotllat en la fase pràctica, en funció de les valoracions de l'alumnat en la seua memòria individual, que serà remés a la universitat corresponent en les dates que esta determine.
  
4. Cada professor/a tutor/a disposarà d'un certificat expedit per la Direcció General d'Ordenació i Innovació Educativa i Política Lingüística.
  
5. El certificat de l'activitat de tutoria produirà efectes com a activitat de formació permanent aplicable a l'apartat octau, punt quatre, de l'Ordre de 10 de juny de 1994, que regula l'acreditació i valoració de les activitats de formació permanent, així com a altres activitats i convocatòries públiques. S'atorgaran a cada professor/a tutor/a 20 crèdits anuals per esta activitat.
  
Quint
  
Cada universitat podrà coordinar la fase pràctica amb la fase teòrica del curs conduent a l'obtenció del Certificat d'Aptitud Pedagògica en les corresponents especialitats a través de reunions de coordinació prèvies a l'inici de cada curs o a l'inici de la fase pràctica, una vegada determinat el professorat tutor, convocades pel vicerector.
  
Disposició transitòria
  
Durant el curs acadèmic 1999-2000, realitzada ja l'adscripció de l'alumnat inscrit en el corresponent curs als professors tutors, la fase pràctica es desenrotllarà entre el 14 de febrer i el 30 de març i al professorat tutor li serà d'aplicació allò que s'ha disposat en l'apartat quart de la present Resolució.
  
Disposició final
  
La present resolució entrarà en vigor a partir del dia següent al de la seua publicació en el Diari Oficial de la Generalitat Valenciana
  
València 28 de febrer de 2000.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX
  
Relació de professorat interessat a ser tutor del CAP
  
Codi del centre
  
Cognoms, Nom
  
DNI
  
Àrea, matèria o mòdul que impartix
  
(1) Especialitat per a impartir en el CAP (Clau)
  
(2) Destí al centre (Clau)
  
Especialitat per a impartir en el CAP
  
Clau Especialitat
  
C01 Biologia i Geologia
  
C02 Dibuix
  
C03 Economia
  
C04 Educació Física
  
C05 Filosofia
  
C06 Física i Química
  
C07 Geografia i Història
  
C08 Castellà: Llengua i Literatura
  
C09 Llengües Clàssiques
  
C10 Llengües estrangeres: Francés, Anglés, Alemany
  
C11 Matemàtiques
  
C12 Música
  
C13 Tecnologia
  
C14 Valencià: Llengua i Literatura
  
C15 Formació i Orientació Laboral
  
C16 Construccions civils i edificació
  
C17 Estadística i Informàtica
  
C18 Processos productius i de sistemes
  
C19 Processos Sanitaris
  
C20 Psicologia
  
Destí al centre
  
Clau Destí
  
D01 Definitiu
  
D02 Comissió de servei
  
D03 Espectativa de destí
  
D04 Interí
  
Data
  
El director del centre


Còpia Permalink ELI